**Яўген Елязаранка** (нар. 4 ліпеня 1993, Асіповічы) — беларускі футбаліст, паўабаронца чэрвеньскага «Коласа».

Клубная кар’ера
---------------

Пачаў займацца футболам у Асіповічах, дзе трэнерам быў яго бацька — Аляксандр Мікалаевіч Елязаранка. Пазней вучыўся ў спецыяльным футбольным класе Мінскага сувораўскага вучылішча, адкуль трапіў у «Дынама-2».

У 2012 годзе перайшоў у наваполацкі «Нафтан», дзе спачатку гуляў за дубль. У сезоне 2013 новы галоўны трэнер «Нафтана» Павел Кучараў далучыў Елязаранку да асноўнай каманды. Хутка замацаваўся ў асноўным складзе, дзе стаў выступаць на пазіцыі апорнага паўабаронцы.

У сезоне 2014 стаў асноўным апорным паўабаронцам каманды. У красавіку і ліпені 2014 года некаторы час не гуляў з-за траўм, але потым вяртаў месца ў аснове.

Са студзеня 2016 года праходзіў прагляд у салігорскім «Шахцёры», з якім у сакавіку падпісаў кантракт. Спачатку выхадзіў на замену, але потым замацаваўся ў стартавым складзе салігорцаў. У верасні 2016 года атрымаў траўму, з-за якой выбыў да канца сезона.

У пачатку 2017 года, аднавіўшыся ад траўмы, трэніраваўся з «Шахцёрам», але ў лютым накіраваўся на прагляд у «Гомель» і ў выніку ў сакавіку быў арандаваны гэтым клубам. У складзе «Гомеля» неўзабаве замацаваўся ў стартавым складзе, аднак у канцы сезона страціў месца ў аснове. У снежні 2017 года па заканчэнні тэрміну арэнды вярнуўся ў «Шахцёр».

У пачатку 2018 года трэніраваўся з «Шахцёрам», трапіў з камандай на першы (кіпрскі) збор. У лютым 2018 года, аднак, не трапіў на другі (турэцкі) збор салігорцаў і неўзабаве далучыўся да «Слуцка». У сакавіку 2018 года, па пагадненні бакоў разарваўшы кантракт з салігорцамі, афіцыйна стаў іграком слуцкага клуба. Аднак, за паўгады згуляў за асноўную каманду случан толькі ў трох матчах чэмпіянату Беларусі і двух кубкавых. У ліпені 2018 года пакінуў «Слуцк» і перайшоў у мінскае «Тарпеда», дзе замацаваўся ў аснове.

У ліпені 2019 года ў сувязі з фінансавымі праблемамі пакінуў «Тарпеда» і адправіўся на прагляд ва ўзбекскую «Бухару», аднак у выніку ў жніўні стаў іграком «Ліды», дзе трывала гуляў у аснове.

У лютым 2020 года падпісаў кантракт з магілёўскім «Дняпром». Дапамог магілёўскаму клубу атрымаць перамогу ў Другой лізе. У снежні 2020 года пакінуў «Дняпро».

У лютым 2021 года стала вядома, што Елязаранка падпісаў кантракт з наваполацкім «Нафтанам». У ліпені 2021 года перабраўся ў пінскую «Хвалю», аднак пераважна заставаўся на лаўцы запасных. У снежні 2021 года па пагадненні бакоў пакінуў пінскі клуб.

У сакавіку 2022 года стаў іграком «Асіповічаў», дзе замацаваўся ў стартавым складзе. У сакавіку 2023 года падоўжыў кантракт з клубам. Пакінуў «Асіповічы» ў ліпені 2023 года і неўзабаве далучыўся да чэрвеньскага «Коласа».

Міжнародная кар’ера
-------------------

25 студзеня 2014 года дэбютаваў у моладзевай зборнай Беларусі ў матчы супраць Казахстана на Кубку Садружнасці (Санкт-Пецярбург). Далей трывала выступаў за зборную на працягу 2014 года.

Палітычныя погляды
------------------

Падпісаў адкрыты ліст спартыўных дзеячаў краіны, якія выступаюць за дзеючую ўладу Беларусі пасля жорсткіх падаўленняў народных пратэстаў у 2020 годзе.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2016
* Беларусь Пераможца Другой лігі чэмпіянату Беларусі: 2020

Крыніцы
-------

1. ↑  Evgeni Elesarenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Евгений Елезаренко подписал контракт с "Шахтером"
3. ↑  "Шахтер" отдал Елезаренко в аренду "Гомелю"
4. ↑  Ситко, Афоаква, Адомако и еще четыре игрока покинули "Гомель"
5. ↑  Евгений Елезаренко перешел в "Слуцк"
6. ↑  Елезаренко перешел в минское "Торпедо"
7. ↑  Елезаренко на просмотре в «Бухаре», Капор подписал контракт с клубом
8. ↑  Вратарь "Минска" и еще два игрока пополнили состав "Лиды"
9. ↑  Елезаренко и Ходенков подписали контракты с "Днепром-Могилев"
10. ↑  Евгений Елезаренко покидает Днепр
11. ↑  15 февраля "Нафтан" выходит из отпуска. Сейчас на контракте в клубе 8 игроков
12. ↑  Елезаренко перешел из "Нафтана" в "Волну"
13. ↑  "Волна" расторгла соглашения с Елезаренко и Ханкевичем
14. ↑  Кто еще фавориты Д2, звездные дебютанты, усиление "Осиповичей" и "Молодечно-2018" (+ таблица трансферов)
15. ↑  "Осиповичи" продлили контракты с тремя игроками (руск.). *football.by* (6 сакавіка 2023). Праверана 6 сакавіка 2023.
16. ↑  "По личным причинам". Самый опытный игрок "Осиповичей" покинул клуб (руск.). *football.by* (19 ліпеня 2023). Праверана 19 ліпеня 2023.
17. ↑  Стало известно, кто подписал открытое письмо спортсменов, выступающих за власть (руск.)(недаступная спасылка) (24 лістапада 2020). Архівавана з першакрыніцы 24 лістапада 2020. Праверана 24 лістапада 2020.
18. ↑  Подписи **(нявызн.)**. Праверана 8 снежня 2020.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |